‘बेलायतको स्वास्थ्य सेवामा जनशक्तिको चरम अभाव देखिएको छ,’ लन्डनस्थित रोयल कलेज अफ नर्सिङका क्षेत्रीय प्रवक्ता टम कलक्लोगले भने, ‘अहिलेसम्म जो डाक्टर, नर्सहरू बेलायत छाडेर गइसकेका छैनन्, उनीहरूलाई यहीँ टिकाएर राख्न अधिकार र सुविधा सुनिश्चत गर्नुपर्छ। जबसम्म मान्छेमा भविष्यको सुरक्षा धरमर भइरहन्छ, उनीहरू कुनै पनि ठाउँमा स्थायी रूपले टिकेर बस्न सक्दैनन्। सुरक्षाको खोजीमा आफ्नो देश फर्किन्छन् वा अन्यत्र जान्छन्।’
